《瑞鹤仙 得悔生长安书，却寄》
清代·朱祖谋

满春衫泪污。西雁到、客枕离魂轻度。城南旧韦杜。

料天涯一样，看花如雾。秦筝漫谱。怕酒边、尘涴玉柱。

问麻鞋万里，孤拜杜鹃，谁识臣甫。

月色今宵换尽，解忆长安，两家儿女。残年倦旅。菰芦约、渺何许。

上高楼莫望，江南春好，斜阳时候最苦。纵青山无恙，谁管断云去住。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。